CELEX: 32015D1301
Language: fi
Date: 2015-07-20 00:00:00
Title: Komission täytäntöönpanopäätös (EU) 2015/1301, annettu 20 päivänä heinäkuuta 2015, teollisuus-, liike- ja toimistorakennusten sekä autotallin ovia ja portteja koskevan standardin EN 13241–1:2003+A1:2011 viitetietojen julkaisemisesta varauksin Euroopan unionin virallisessa lehdessä Euroopan parlamentin ja neuvoston direktiivin 2006/42/EY nojalla

29.7.2015   
            
            
               FI
            
            
               Euroopan unionin virallinen lehti
            
            
               L 199/40
            
         KOMISSION TÄYTÄNTÖÖNPANOPÄÄTÖS (EU) 2015/1301,
   annettu 20 päivänä heinäkuuta 2015,
   teollisuus-, liike- ja toimistorakennusten sekä autotallin ovia ja portteja koskevan standardin EN 13241–1:2003+A1:2011 viitetietojen julkaisemisesta varauksin Euroopan unionin virallisessa lehdessä Euroopan parlamentin ja neuvoston direktiivin 2006/42/EY nojalla
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY (1) ja erityisesti sen 10 artiklan,
   ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (2) 22 artiklalla perustetun komitean lausunnon,
   sekä katsoo seuraavaa:
   
               (1)
            
            
               Jos kansallinen standardi, jolla saatetaan voimaan yhdenmukaistettu standardi, jonka viitetiedot on julkaistu Euroopan unionin virallisessa lehdessä, kattaa yhden tai useamman direktiivin 2006/42/EY liitteessä I vahvistetun olennaisen terveys- ja turvallisuusvaatimuksen, kyseisen standardin mukaiseksi rakennetun koneen oletetaan täyttävän asianomaiset olennaiset terveys- ja turvallisuusvaatimukset.
            
         
               (2)
            
            
               Yhdistynyt kuningaskunta saattoi marraskuussa 2012 ajan tasalle joulukuussa 2010 esittämänsä aiemman virallisen vastalauseen, joka koski standardia EN 12635:2002+A1:2008 ”Teollisuus-, liike- ja toimistorakennusten sekä autotallin ovet ja portit. Asennus ja käyttö”, lisäämällä vastalauseeseen standardin EN 13241–1:2003+A1:2011 ”Teollisuus-, liike- ja toimistorakennusten sekä autotallin ovet ja portit. Tuotestandardi. Osa 1: Tuotteet, joilla ei ole palonkestävyys- tai savunhallintaominaisuuksia”, jota Euroopan standardointikomitea (CEN) on esittänyt yhdenmukaistettavaksi direktiivin 2006/42/EY mukaisesti ja jonka viitetiedot julkaistiin ensimmäistä kertaa Euroopan unionin virallisessa lehdessä18 päivänä marraskuuta 2011 (3).
            
         
               (3)
            
            
               Virallinen vastalause perustuu siihen, että viittauksen kohteena olevien standardien EN 12453:2000 ”Teollisuus-, liike- ja toimistorakennusten sekä autotallin ovet ja portit. Konekäyttöisten ovien käyttöturvallisuus. Vaatimukset” määräykset, jotka mainitaan kohdissa 4.2.2 Käsikäyttöön tarvittava voima, 4.2.6. Viiltosuojaus, 4.3.2 Suojaus puristumis-, leikkautumis- ja loukkuunjäämisvaaralta, 4.3.3 Törmäysvoimat, 4.3.4 Sähköturvallisuus ja 4.3.6 Poikkeukset vaatimuksiin, sekä standardin EN 12445:2000 ”Teollisuus-, liike- ja toimistorakennusten sekä autotallin ovet ja portit. Konekäyttöisten ovien käyttöturvallisuus. Testimenetelmät” määräykset, jotka mainitaan kohdassa 4.3.3 Törmäysvoimat, eivät täytä direktiivin 2006/42/EY liitteessä I asetettuja olennaisia terveys- ja turvallisuusvaatimuksia.
            
         
               (4)
            
            
               Tutkittuaan standardia EN 13241–1:2003+A1:2011 yhdessä direktiivin 2006/42/EY 22 artiklan mukaisesti perustetun komitean edustajien kanssa komissio totesi, että standardi ei täytä olennaisia terveys- ja turvallisuusvaatimuksia, jotka on asetettu direktiivin 2006/42/EY liitteen I kohdassa 1.3.7 Liikkuvista osista aiheutuvat riskit ja 1.4.3 Turvalaitteita koskevat erityisvaatimukset ja joiden täyttymättä jäämisen katsotaan johtuvan viittauksen kohteena olevista standardeista EN 12453:2000 ja EN 12445:2000.
            
         
               (5)
            
            
               Ottaen huomioon tarve parantaa standardin EN 13241–1:2003+A1:2011 turvallisuusnäkökohtia ja kunnes kyseistä standardia tarkistetaan asianmukaisesti, standardin EN 13241–1:2003+A1:2011 julkaisemiseen Euroopan unionin virallisessa lehdessä olisi liitettävä asianmukainen varoitus,
            
         ON HYVÄKSYNYT TÄMÄN PÄÄTÖKSEN:
   1 artikla
   Julkaistaan standardin EN 13241–1:2003+A1:2011 ”Teollisuus-, liike- ja toimistorakennusten sekä autotallin ovet ja portit. Tuotestandardi. Osa 1: Tuotteet, joilla ei ole palonkestävyys- tai savunhallintaominaisuuksia” viitetiedot Euroopan unionin virallisessa lehdessä tämän päätöksen liitteessä vahvistetuin varauksin.
   2 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 20 päivänä heinäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 157, 9.6.2006, s. 24.
   
      (2)  EUVL L 316, 14.11.2012, s. 12.
   
      (3)  EUVL C 338, 18.11.2011, s. 1.
   
      LIITE
      
         Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot
      
      
                  ESO:n viitenumero (1)
                  
               
               
                  Yhdenmukaistetun standardin viitenumero ja nimi
                  (ja viiteasiakirja)
               
               
                  Ensimmäinen julkaisu EYVL/EUVL
               
               
                  Korvattavan standardin viitenumero
               
               
                  Päivä, jona korvattavan standardin noudattamisesta johtuva vaatimustenmukaisuusolettamus lakkaa
                  Huomautus 1
               
            
                  CEN
               
               
                  EN 13241–1:2003+A1:2011
                  Teollisuus-, liike- ja toimistorakennusten sekä autotallin ovet ja portit – Tuotestandardi – Osa 1: Tuotteet, joilla ei ole palonkestävyys- tai savunhallintaominaisuuksia
               
               
                  18.11.2011
               
               
                  —
               
               
                  —
               
            
                  
                     Varoitus: Kohtien 4.2.2, 4.2.6, 4.3.2, 4.3.3, 4.3.4 ja 4.3.6 osalta tämä julkaisu ei koske standardia EN 12453:2000, jonka soveltamisen ei katsota antavan olettamaa direktiivin 2006/42/EY liitteessä I olevassa 1.3.7 ja 1.4.3 kohdassa tarkoitettujen olennaisten turvallisuus- ja terveysvaatimusten mukaisuudesta.
               
            
            
         (1)  ESO: Eurooppalainen standardointiorganisaatio:
      
                  —
               
               
                  CEN: Avenue Marnix 17, 1000, Brussels, BELGIUM, p. +32 25500811; faksi + 32 25500819 (http://www.cen.eu)
               
            Huomautus 1: Korvattavan standardin noudattamisesta johtuva vaatimustenmukaisuusolettamus lakkaa yleensä päivänä, jona eurooppalainen standardointiorganisaatio poistaa kyseisen standardin käytöstä. Tällaisten standardien käyttäjiä pyydetään kuitenkin kiinnittämään huomiota siihen, että joissakin poikkeustapauksissa asia voi olla toisin.
      Huomautus 2: Uuden (tai muutetun) standardin soveltamisala on sama kuin standardin, jonka se korvaa. Korvattu standardi ei enää ilmoitetusta päivästä lähtien anna olettamusta unionin asiaankuuluvan lainsäädännön olennaisten tai muiden vaatimusten mukaisuudesta.